open-index/open-wikipedia-markdown huggingface dataset:
Suomen Pörssisäätiö

**Suomen Pörssisäätiö** on vuonna 1985 perustettu puolueeton, riippumaton ja voittoa tavoittelematon organisaatio, jonka tehtävänä on arvopaperisäästämisen ja arvopaperimarkkinoiden edistäminen. Säätiön toimintaa johtaa hallitus, jonka jäsenet valitaan kolmeksi vuodeksi kerrallaan. Pörssisäätiö rahoittaa toimintansa omistamansa Pörssitalon vuokratuloilla. Säätiön toimitusjohtaja on Sari Lounasmeri.

## Tavoitteet
Pörssisäätiö pyrkii siihen, että yrityksillä on mahdollisuus hankkia rahoitusta luotettavilla, valvotuilla ja tehokkailla markkinoilla, joilla vallitsevat mahdollisimman hyvät kaupankäynnin edellytykset ja joilla on tarjolla monipuolisia ja kiinnostavia sijoituskohteita.

Säätiö työskentelee sijoittajainformaation tason kohottamiseksi. Säätiö pyrkii myös vaikuttamaan siihen, että sijoitustoiminnan verotukselliset ja lainsäädännölliset edellytykset säilyvät kohtuullisina.

## Säätiön toiminta
Pörssisäätiö tekee arvopaperimarkkinoita tunnetuksi omien julkaisujensa, tutkimuksen, koulutustoiminnan ja arvopaperimarkkinoita käsittelevien tilaisuuksien ja tapahtumien avulla.

Säätiö on käynnisti vuonna 2018 Pörssilähettiläsohjelman, jonka tarkoituksena on edistää nuorten talousosaamista. Säätiö kouluttaa 15–18-vuotiaita nuoria Pörssilähettiläiksi, jotka kiertävät kertomassa talousasioista yhdeksäsluokkalaisille.

Säätiö julkaisee suurelle yleisölle tarkoitettuja oppaita, joissa esitellään sijoittamisen peruskäsitteitä, eri arvopaperilajeja sekä sijoitusten verotusta. Oppilaitosten käyttöön säätiö tuottaa opettajille tarkoitettua aineistoa.

Säätiö järjestää keväisin ja syksyisin Pörssi-iltoja eli yksityissijoittajille tarkoitettuja tilaisuuksia. Arvopaperimarkkinoiden ammattilaisille, tiedotusvälineille ja julkisesti noteeratuille yhtiöille Pörssisäätiö järjestää koulutustilaisuuksia ja toimittaa julkaisuja. 

Suomen Pörssisäätiö myöntää vuosittain apurahoja ensisijaisesti maisterin tutkinnon jälkeisiin, pörssialaa koskeviin tutkimuksiin.

## Hallitus
Pörssisäätiön toimintaa ohjaa sen hallitus. Säätiön hallituksessa on seitsemän jäsentä, mukaan lukien puheenjohtaja. 
Hallituksen jäsenet ja heidän edustamansa tahot vuonna 2023::
* Jouko Pölönen, puheenjohtaja, Ilmarinen
* Taru Tujunen, varapuheenjohtaja, Ellun Kanat
* Jaakko Eskola, Neles
* Seppo Ikäheimo, Aalto-yliopisto
* Riikka Laine-Tolonen, Danske Bank
* Jussi Herlin, Kone
* Nelli Såger, Mehiläinen

## Lähteet

## Aiheesta muualla
*Pörssisäätiön verkkosivut
Hydrokefalus

**Hydrokefalus** tai **hydrokefalia** (, aiemmin "vesipää") on synnynnäinen tai hankinnallinen aivojen nestekierron häiriö, jossa liika neste johtaa kallonsisäiseen paineeseen ja laajentuneisiin aivokammioihin.

Varhaisella sikiökaudella ennen 20. raskausviikkoa havaittu kiistaton hydrokefalia on Suomessa vuosina 1993–2009 löydetty noin 600 lapsella. Samalla aikavälillä naisista, jotka kuulivat tulevansa saamaan hydrokefalialapsen, osa päätti valita raskaudenkeskeytyksen. 

Suomessa syntyy vuosittain kuutisenkymmentä lasta, joilla todetaan hydrokefaliaa. Tällöin syynä voi olla esimerkiksi keskushermoston kehityshäiriö, hapenpuute tai infektiosairaus. 

Lapsilla vesipään tavallisin syy on meningomyeloseele, aikuisilla esimerkiksi aivokasvain tai aivokuume. 

Hydrokefaluksen oireita ovat päänsärky, kouristelu, pahoinvointi, oksentelu, alentunut tajunnantaso ja joskus esimerkiksi CP-vammaisuus ja näköhäiriö. Oireet riippuvat myös paineen tasosta, ja joskus vesipää aiheuttaa ainoastaan tasapaino-ongelmia, psykomotoriikan häiriöitä, muistiongelmia ja virtsan karkailua.

Pahimmillaan hydrokefalus on hengenvaarallinen oire. Tällöin turvaudutaan leikkaushoitoon. Usein vesipää hoidetaan asentamalla potilaalle suntti, joka vie ylimääräisen nesteen sivuaivokammioista potilaan vatsaonteloon. Potilaan selviytymisennuste riippuu muun muassa vesipäisyyden aiheuttajasta. Joissakin tapauksissa on potilas menettänyt näkönsä, mutta se on erittäin harvinaista.
 
Erikoistapauksena on normaalipaineinen hydrokefalus, joka ei välttämättä oireile mitenkään, mutta nestekierto on silti häiriintynyt. Tämäkin on syytä hoitaa suntin avulla, koska oireita saattaa esiintyä myöhemmällä iällä esimerkiksi dementiaa epäiltäessä.

Hydrokefaluksen kokee alle 16-vuotiaista arviolta kahdeksan 10&nbsp;000:sta.

Tunnetaan joitakin tapauksia, joissa pitkälle edennyt hydrokefalia on syrjäyttänyt potilaan aivot lähes kokonaan, ilman että tällä olisi ollut vastaavia vaikutuksia potilaan henkisiin kykyihin.

Esimerkiksi vuonna 1980 professori John Lorber kertoi opiskelijasta, jolla ei ollut aivoja juuri ollenkaan. Siinä missä ihmisellä on tavallisesti 4,5 cm:n paksuinen aivokudos aivokuoren ja aivokammion välillä, tällä nuorella aivoista oli jäljellä enää millimetrin paksuinen vaippa. Hydrokefalian seurauksena hänen kallonsa sisus oli täyttynyt aivo-selkäydinnesteestä, joka oli painanut hänen aivonsa kasaan. Hänen älykkyysosamääränsä oli kuitenkin 126, hän oli menestynyt matematiikan opinnoissaan erinomaisesti ja hän käyttäytyi ulkoisesti normaalisti.

''Lancet''-lehti kertoi vuonna 2007 ranskalaismiehestä, jonka aivot olivat hydrokefalian vuoksi puristuneet miltei olemattomiin. Hänkin eli normaalia elämää. Hänellä oli kaksi lasta, ja hän työskenteli valtion virkamiehenä.

Tiedetoimittaja Jani Kaaro toteaa, että tällaiset tapaukset ovat poikkeuksia. Niissä häiriö on tapahtunut varhain lapsuudessa, jolloin aivot ovat voimakkaan kehityksen tilassa ja erityisen sopeutumiskykyisiä muutoksiin. Silloin aivot voivat korvata menetetyn tilavuutensa kasvattamalla tiheyttä toisaalla tai siirtämällä kyseisen alueen tehtäviä toiselle aivoalueelle.

## Lähteet

## Aiheesta muualla
Myoklonusepilepsia

**Myoklonusepilepsia** on peittyvästi periytyvä oireyhtymä, jonka aiheuttaa kromosomin 21 geenivirhe. 

Taudinkuvaan kuuluu tahatonta lihasnyintää ja epileptisyyttä. Syndrooma on synnynnäinen ja alkaa oireilla tavallisesti 6–13-vuotiaasta. Oireet ovat joillakin niin voimakkaita, että joudutaan turvautumaan liikuntavammaisten apuvälineisiin. 

Jos vanhemmilla on yksi myoklonusepileptikkolapsi, heillä on noin 25 % riski saada toinen. Oireisto lyhentää potilaansa elinajanodotetta. Tavalliseen myoklonukseen ei kuulu epilepsiaa. 

## Katso myös

* Unverricht-Lundborgin tauti

## Lähteet

## Aiheesta muualla
*Reetta Kälviäinen: Nuoruusiän myoklonusepilepsia, Epilepsialiitto(pdf)
Pohjoinen epilepsia

**Pohjoinen epilepsia** on peittyvästi periytyvä oireyhtymä, johon kuuluu etenevää epileptisyyttä ja kehitysvammaisuutta.

Usein epileptiset kouristelukohtaukset alkavat 5–10 vuoden iässä. Kohtausten esiintymistiheys kasvaa murrosikään mennessä mutta alkaa sitten vähetä, ja tyypillisesti kohtaukset loppuvat suunnilleen 35-vuotiaana. Oireilun aiheuttaa vaurio kahdeksannessa kromosomissa (geenikarttamerkintä 8pter-p22). 

Pohjoinen epilepsia on pohjoissuomalaista tautiperintöä, ja sen kuvasivat ensimmäisinä neljä suomalaista tutkijaa (Aune Hirvasniemi,  H. Lang, Anna-Elina Lehesjoki ja Jaakko Leisti) vuonna 1994. Vuonna 2004 pohjoisesta epilepsiasta kärsi yksi 176&nbsp;000 suomalaisesta.

## Lähteet

## Aiheesta muualla
*Liina Lonka, *[https://oa.doria.fi/handle/10024/1382 Neuronal ceroid lipofuscinosis CLN8 - from gene to protein]*, Väitöskirja 2004, Helsingin yliopisto, lääketieteellinen tiedekunta, kliinisteoreettinen laitos,
Testify (P.O.D.:n albumi)

__NOTOC__
**Testify** on yhdysvaltalaisen Rapcore yhtye P.O.D.:n kuudes studioalbumi. Albumi äänitettiin vuonna 2005 ja julkaistiin vuonna 2006. Albumi floppasi myyntiodotuksiin nähden, ja tämä saattoi yhtyeen huonoihin väleihin levy-yhtiönsä Atlantic Recordsin kanssa. Tämä johti lopulta yhtyeen lähtöön Atlanticilta.

Albumi nousi Yhdysvalloissa Billboard 200 -listan yhdeksännelle sijalle.

## Kappaleet
#
#
#
#
#
#
#
#
#
#
#
#
#

* Levystä julkaistiin myös rajoitettu erikoispainos, joka sisälsi extramateriaalia ja muutaman bonuskappaleen.

## Arvostelut
* Allmusic: 
* Imperiumi: 8-/10
* Rolling Stone: 
* Soundi: 

## Lähteet

## Aiheesta muualla
* Testify discogs.com -sivustolla
Stüve–Wiedemannin oireyhtymä

**Stüve&ndash;Wiedemannin oireyhtymä** on peittyvästi periytyvän tai satunnaisen geenivirheen aiheuttama oireyhtymä.

Stüve&ndash;Wiedemannin piirteitä ovat mm. luiden kehityshäiriöt, lyhytkasvuisuus, nielemisvaikeudet, kuumeilu ja lievä kehitysvammaisuus. Useimmissa tapauksissa potilas ei rajujen kuumejaksojensa vuoksi elä aikuisikään saakka. 

Oireisto sai nimensä Annemarie Stüveltä ja Hans-Rudolf Wiedemannilta, jotka kuvasivat sen vuonna 1971.

## Lähteet
Artsin oireyhtymä

**Artsin oireyhtymä** on X-kromosomin kautta peittyvästi periytyvä oireisto, jonka hollantilaiset tutkijat kuvasivat vuonna 1993.

Artsin oireyhtymälle ominaista on kuurosokeus tai vaikea kuulonäkövammaisuus, tasapainohäiriöt, neliraajahalvaus,  henkinen kehitysvammaisuus, lihasvelttous, refleksittömyys ja surkastunut näköhermo. Syndrooma johtaa myös ennenaikaiseen kuolemaan, joka yleensä tapahtuu jo varhaislapsuudessa.

Artsin oireyhtymästä kärsivillä on monesti nielemis- ja hengittämisvaikeuksia. 

Miehillä taudin ennuste on yleensä huomattavasti huonompi kuin naisilla, joilla taudinkuva saattaa rajoittua jopa vain kuulon heikkenemiseen aikuisiällä.

## Aiheesta muualla
* Kehitysvammahuollon tietopankki aiheesta
Beckwith–Wiedemannin oireyhtymä

**Beckwith–Wiedemannin oireyhtymä** on ylikasvuoireyhtymä, johon kuuluvat lisäksi muun muassa matala verensokeri, haiman ja kielen poikkeuksellinen suurikokoisuus sekä toisinaan takaraivon poikkeamat. Nopeutunut pituuskasvu alkaa heti syntymästä, mutta hidastuu vähitellen.

Vammautuneiden henkinen kehitys on pääsääntöisesti normaalia. Joskus saattaa kuitenkin esiintyä kehitysvammaisuutta, sillä verensokerin huomattava mataluus aiheuttaa toisinaan mikrokefaliaa, pienipäisyyttä, ja hidastaa aivojen kehittymistä. Oireyhtymästä kärsivistä kuitenkin vain arviolta 4 % on keskitasoisesti tai vaikeasti kehitysvammaisia. Hieman yleisempää on synnynnäinen sydänvika. Harvoin esiintyy liikasormisuutta ja synnynnäisiä kasvaimia.

Oireyhtymä nostaa tiettyjen syöpien, varsinkin Wilmsin tuumorin (nefroblastooman) riskiä. Oireyhtymä myös liittyy sekä hepato- että pankreatoblastoomaan.

Beckwith–Wiedemannin oireyhtymän aiheuttaa geenivirhe. Useimmiten mutaatiot ovat satunnaisia, mutta 15 % tapauksista oireyhtymä on vallitsevasti periytyvä. On arvioitu, että Beckwith–Wiedemannin oireyhtymästä kärsii arviolta yksi ihminen noin 13&nbsp;700:sta.

Oireiston kuvasi ensimmäisenä Hans-Rudolf Wiedemann vuonna 1964.

## Lähteet
Formula 1 -kausi 1979

**Formula 1 -kausi 1979** oli 30. Formula 1 -kausi. Se alkoi 21. tammikuuta ja päättyi 7. lokakuuta 1979 15. kilpailun jälkeen. Mestaruuden voitti tasaisuutensa ansiosta Ferrarin Jody Scheckter, joka voitti kauden aikana kolme osakilpailua.

## Kilpailut

## Kuljettajat

## Valmistajien lopullinen järjestys
Wilmsin kasvain

**Wilmsin kasvain**, **Wilmsin tuumori** eli **nefroblastooma** on lähinnä lapsilla esiintyvä pahanlaatuinen munuaiskasvain. 

Kaikista lasten kiinteistä kasvaimista noin 7 % on nefroblastoomia. Taipumus kasvaimeen on harvoin perinnöllinen, ja 5–10 % tapauksista kasvain kehittyy kumpaankin munuaiseen. Sairaus on nimetty Max Wilmsin kanssa.

Wilmsin tuumori on lasten viidenneksi yleisin pahanlaatuinen kasvain ja lasten yleisin munuaissyöpätyyppi. Useimmiten kasvaimesta kärsivät lapset ovat muutoin terveitä.

Yksi 10&nbsp;000 vastasyntyneestä kärsii Wilmsin munuaissyövästä. Beckwith-Wiedemannin oireyhtymään liittyy kasvanut Wilms-riski. Kasvain havaitaan useimmilla potilailla ennen viidettä ikävuotta. 

Valtaosa Wilmsin kasvaimen saaneista lapsista on muutoin terveitä. Suomessa sairaus todetaan vuosittain noin kymmenellä lapsella. Ennuste on kuitenkin parempi kuin munuaissyövällä yleensä, ja lapsipotilaista jopa yli 90 % tervehtyy. Tyypillisiä hoitomuotoja ovat solunsalpaajat, leikkaus (yleensä munuaisen poisto) ja sädehoito.  

## Lähteet
Trelleborgs FF

**Trelleborgs FF** on ruotsalainen jalkapallojoukkue, joka on perustettu vuonna 1926. Joukkue pelasi ensimmäisen kerran pääsarjatasolla Allsvenskanissa 1985. Trelleborgs FF:n huippuvuodet ajoittuvat 1990-luvun alkuun, paras sijoitus on Allsvenskanin kolmostila kaudelta 1992. Joukkue pelasi UEFA Cupissa 1994.
Trelleborgs FF voitti Superettanin kaudella 2006 ja nousi pääsarjatasolle kaudeksi 2007. Seura pelasi pääsarjatasolla Conny Karlssonin ja Tom Prahlin johdolla viisi perättäistä kautta sijoittuen parhaimmillaan viidenneksi kaudella 2010. Seuraava kausi oli kuitenkin seuralle synkkä ja se putosi syksyllä 2011 takaisin Superettaniin. 

## Meriitit
* Superettanin voitto: 2006

## Ennätyksiä
* Yleisöennätys 9 843 katsojaa ottelussa Malmö FF:ää vastaan 2004.

## Valmentajat
* Tom Prahl 1990–1995
* Magnus Andersson 1996
* Sören Cratz 1997–1998
* Alf Westerberg 1999–2000
* Ole Mörk 2001
* Alf Westerberg 2001–2002
* Anders Grimberg 2002–2003
* Conny Karlsson 2004–2007, 2014
* Tom Prahl 2008–2011
* Alf Westerberg 2012
* Anders Grimberg 2012–2013
* Patrick Winqvist 2015–2018
* Peter Swärdh 2019
* Kristian Haynes 2020–2022

## Lähteet

## Aiheesta muualla

* Virallinen sivu
* Virallinen kannattajien sivu
* Kannattajien sivu
Örebro SK Fotboll

**Örebro SK Fotboll** (**ÖSK**) on ruotsalainen jalkapalloseura, joka on perustettu vuonna 1908. Joukkue pelasi 1990-luvulla sekä 2000-luvun alkuvuosina pääsarjassa Allsvenskanissa, mutta kärsi sittemmin taloudellisista ongelmista. Ongelmien vuoksi Örebro ei saanut kaudelle 2005 lisenssiä Allsvenskaniin. Kauden 2006 päätteeksi Örebro SK nousi takaisin Allsvenskaniin sijoittumalla toiseksi Superettanissa. Tämän jälkeen joukkue on pelannut pääsarjassa lukuun ottamatta kautta 2013, mutta kaudeksi 2022 se putosi jälleen pääsarjasta. Kaudella 2010 joukkue sijoittui Allsvenskanissa kolmanneksi eli parhaiten sitten 1990-luvun kahden kakkossijan.

## Saavutukset

* Allsvenskan
** Kakkossija (2): 1991, 1994

* Ruotsin Cup
** Kakkossija: 1988

## Ennätykset

* Yleisöennätys 20 066 katsojaa ottelussa Degerfors IF:ää vastaan 1961
* Eniten otteluita: Anders Karlsson, 379 ottelua
* Eniten Allsvenskan-maaleja: Tomas Nordahl, 106 maalia

## Aiheesta muualla

*Virallinen kotisivu 
*Tilastoja
*Virallinen kannattajien sivu
Cannondale

**Cannondale** on yhdysvaltalainen polkupyörävalmistaja. Yrityksen pääkonttori sijaitsee Wiltonissa, Connecticutissa ja pyörät valmistetaan Kiinassa ja Taichungissa Taiwanissa. Joe Montgomery perusti yrityksen vuonna 1971. Alun perin yritys valmisti pyöräilymatkailussa tarvittavia reppuja ja polkupyörän peräkärryjä. Nykyään Cannondale valmistaa monipuolisesti erilaisia polkupyöriä. Se on erikoistunut alumiinin hyödyntämiseen runkomateriaalina. Cannondale olikin yksi ensimmäisistä alumiinirunkojen käyttäjistä kuluttajamarkkinoille suunnattujen polkupyörien tuoteryhmässä. 

1990-luvun lopulla Cannondale yritti laajentaa toimintaansa moottoriurheiluun. Se ryhtyi valmistamaan maastokäyttöön sopivia moottoripyöriä ja mönkijöitä. Yritys ei kuitenkaan onnistunut saamaan uudesta toimialasta aiheutuneita kustannuksia kuriin riittävän nopeasti. Niinpä vuonna 2003 Cannondale hakeutuikin konkurssisuojaukseen. Cannondalen johto kuitenkin sai yrityksen myydyksi ja sen toiminta keskitettiin polkupyörien valmistamiseen. Cannondale moottoripyörien ja mönkijöiden liiketoiminnan osti taiwanilainen Dinli Metal Industrial Co. Ltd -yritys, joka tuottaa edelleen Cannondalen suunnittelemaan tekniikkaan pohjautuvia mönkijöitä.


2016 Tour of Britain (7a) 081 Jack Bauer.JPG|Jack Bauer ja Cannondalen aika-ajopyörä
Cannondale SuperSix.jpg|Cannondale SuperSix
F1000.JPG|Cannondale F1000


## Lähteet

## Aiheesta muualla

* Cannondalen verkkosivusto
Rukia Kuchiki

on kuvitteellinen hahmo Tite Kubon luomassa manga- ja animesarjassa *[[Bleach (manga)|Bleach]]*. Hän on ensimmäinen hahmo, jonka katsoja näkee animessa.

## Tausta

Rukia varttui Rukogai 78:lla ryöstelevässä orpolapsijoukossa Renji Abarain ja muiden ystäviensä kanssa. Rukia ja Renji löysivät ajoissa hengenvoimansa, joiden avulla he pääsisivät shinigamien akatemiaan paremman elämän toivossa. He lupasivat lähtevänsä vasta, kun kaikilla olisi oma sielunvoimansa. Lähellä aikuisikää muut ystävät kuitenkin kuolivat, minkä jälkeen Rukia ja Renji lähtivät akatemiaan. Rukia menestyi hieman keskivertoa paremmin, ja Kuchikin perhe adoptoi hänet. Rukian tultua 13. divisioonaan hän tapasi Kaien Shiban ja pääsi sinne. Miyako-niminen jäsen ja Kaienin rakastettu muuttuivat holloweiksi ja alkoivat teurastaa alokkaita. Hollow muutti myös Kaienin hollow'ksi. Kaien hyökkäsi Rukian kimppuun, minkä jälkeen Rukian oli pakko tappaa hänet. Rukia lähti oikeaan maailmaan, ja samana päivänä Renjistä tuli Byakuya Kuchikin luutnantti.

## Muuta
Rukia tapaa ihmisten maailmassa Ichigo Kurosakin, jolla on vahva hengenvoima, minkä takia hän näkee haamuja, holloweja ja shinigameja. Rukia haavoittuu taistelussa hollow'ta vastaan ja joutuu antamaan voimiaan Ichigolle – suuren henkivoimansa ansiosta hän kuitenkin vie ne kaikki. Rukia ei voi palata Soul Societyyn ilman voimiaan, joten hän joutuu jäämään ihmisten maailmaan. Ilman voimiaan Rukian silti pitää tappaa holloweja ja lähettää haamuja eteenpäin, joten hän laittaa Ichigon tekemään nämä työt puolestaan. Renji ja Byakuya kuitenkin löytävät Rukian, jota Ichigo yrittää epätoivoisesti suojella. Rukia viedään Soul Societyssä neuvosto 46:n eteen, ja hän saa kuolemanrangaistuksen. Ichigo, Orihime Inoue, Yasutora Sado, Uryū Ishida ja Yoruichi Shihōin saapuvat pelastamaan häntä, ja heidän ryhmäänsä liittyvät myös Renji, Hanatarō ja Ganju. Rukian kuolemantuomiosta kuitenkin luovutaan, kun Sōsuke Aizen tappaa 46 huoneen 40 viisasta ja 6 tuomaria ja liittyy holloweihin. Rukia jää Soul Societyyn, koska uskoo saavansa voimansa siellä helpommin takaisin, mutta palaa kuitenkin ihmisten maailmaan, kun bountot alkavat uhmata sitä. Rukia saa voimansa takaisin, kun Mamashi-niminen bounto ottaa hänet haltuunsa ja kaivaa voimat esiin. Orihime onnistuu vapauttamaan Rukian Mamashin kynsistä, jolloin Rukian voimat jäävät Rukialle.

Rukian zanpakutōn nimi on *Sode no Shirayuki, "lumen valkoinen hiha" (袖の白雪 tai 袖白雪) ja Rukia aktivoi sen [[shikai]] muotoon käskyllä "tanssi" (舞え, *mae*). [[Shikai]] muodossa *Sode no Shirayuki* muuttuu täysin valkeaksi terää ja kahvaa myöten. Miekalla on kolme erilaista jääiskua; "ensimmäinen tanssi, valkoinen kuu" (初の舞・月白, *some no mai, tsukishiro*), "toinen tanssi, valkoinen aallokko" (次の舞・白漣, *tsugi no mai, hakuren*) ja "kolmas tanssi, valkoinen miekka" (参の舞・白刀, *san no mai, shirafune'').

## Triviaa
* Pitää korkeisiin paikkoihin kiipeilemisestä
* Ongelmia löytää sopivia vaatteita
* Rukialla on suuri fetissi etenkin Chappy -jäniksiin. 
* Pitää Ichigosta
* On todella huono piirtäjä, josta Ichigo tykkää huomautella (jonka jälkeen Rukia tavallisesti pistää tämän naaman uuteen uskoon).
Perlmanin oireyhtymä

**Perlmanin oireyhtymä** on peittyvästi periytyvä sairaus, jolla on tiettyjä yhteneväisyyksiä Beckwith-Wiedemann-oireiston kanssa. 

Perlmanin oireyhtymään kuuluvat Wilmsin kasvain, (munuaiskasvain), haiman liikakasvu, sikiökauden jättikasvuisuus, lievä henkinen kehitysvammaisuus ja erityiset kasvonpiirteet. 

Perlman-lapsilla esiintyy poikkeuksellista suuripäisyyttä (makrokefaliaa) ja suurikokoisuutta. Joiltakin saattaa myös puuttua aivokurkiainen ja olla piilokives. Suurin osa vammautuneista kuolee lapsena. 

Oireistoa on luonnehdittu harvinaiseksi ja huonoennusteiseksi.

## Lähteet

## Aiheesta muualla
* Kehitysvammahuollon tietopankki: Perlmanin oireyhtymä
Uinnin pitkän radan Suomen-mestaruuskilpailut 2005

**Uinnin Suomen-mestaruuskilpailut 2005** järjestettiin Jyväskylässä 30. kesäkuuta-3. heinäkuuta 2005. Kilpailujen järjestävänä seurana toimi Swimming Jyväskylä. Kilpailut käytiin pitkässä altaassa (50 m).

## Kilpailut

### Vapaauinti

### Rintauinti

### Selkäuinti

### Perhosuinti

### Sekauinti

## Kalevan Malja

## Aiheesta muualla
* SM-kilpailut 2005 Uimaliiton sivuilla
Lennox–Gastaut’n oireyhtymä

**Lennox–Gastaut’n oireyhtymä** [] on lapsuusiässä kehittyvä oireisto, jolle luonteenomaista on vaikeahoitoinen epilepsia. Sairastavilla monesti esiintyy kehitysvammaisuutta. Oireisto on nimetty William G. Lennoxin ja Henri Gastaut’n mukaan. 

Lennox–Gastaut’n oireyhtymän syistä ei tiedetä paljoa. Raskaudenaikaisilla aivovaurioilla on arveltu olevan yhteys oireiston kehittymiseen. 

Epilepsiasta kärsivistä lapsista 3–11 prosentilla on Lennox–Gastaut-oireisto. Potilaista hieman suurempi osa on miehiä kuin naisia. Arviolta 1–2,8 henkilöä 10&nbsp;000:sta kärsii Lennox-Gastaut'n oireyhtymästä. 

Lennox-Gastaut'n oireyhtymään kuuluu selvästi lisääntynyt pitkittyneen epileptisen kohtauksen, *[[status epilepticus|status epilepticuksen]]* riski. Status epilepticus on hengenvaarallinen tila, ja Lennox–Gastaut’n oireyhtymään kuuluukin kasvanut kuolleisuus. Usein kuolema on tapaturmainen.

Antiepileptiset lääkkeet tehoavat Lennox–Gastaut’n oireyhtymään yleensä heikosti. Vuonna 2018 julkaistun tutkimuksen mukaan kannabidiolia lääkkeenä käyttäneestä kohderyhmästä suurin osa, joilla oli kyseinen oireyhtymä, pääsi eroon kohtauksistaan.   

## Lähteet
Zellwegerin oireyhtymä

**Zellwegerin oireyhtymä** on synnynnäinen oireisto, joka johtuu peroksisomien toimintahäiriöistä. Seurauksena häiriöistä on solujen vaurioitumista maksan, munuaisten ja aivojen alueella. Monesti Zellweger-potilaat todetaan varhaislapsuudessa näkö- ja kehitysvammaisiksi. Heillä esiintyy myös maksan laajentumista, hepatomegaliaa. 

Usein oireyhtymään kuuluu sydänvika. Oireiston aiheuttaa periytyvä geenivirhe. Hoitomuotoja ei juuri ole, ja ennuste on yleensä huono. Usein vammautunut lapsi kuolee kuuden kuukauden sisällä esimerkiksi vakavaan maksavaurioon.

Zellwegerin oireyhtymä ilmenee yhdellä noin 80&nbsp;000–100&nbsp;000:sta. 

## Lähteet

## Aiheesta muualla
* Kehitysvammahuollon tietopankki: Zellwegerin oireyhtymä
Armide (Gluckin ooppera)

**Armide** Wq. 45 on Christoph Willibald Gluckin säveltämä viisinäytöksinen ooppera, jonka Torquato Tasson runoon *Gerusalemme liberata* (, 1580) perustuvan libreton on kirjoittanut François Quinault. Teoksen libretto oli alun perin kirjoitettu Jean-Baptiste Lullyn saman nimiselle oopperalle. Teos sai ensi-iltansa Pariisin *Académie de Musique'ssa* 23. syyskuuta 1777. Ooppera sijoittuu ensimmäisen ristiretken tapahtumiin. *Armide* on viides Gluckin *Académie de Musique’lle* säveltämästä seitsemästä oopperasta. Säveltäessään oopperaa Gluck perehtyi myös Lullyn aikaisempaan teokseen ja pyrki säilyttämään sen hengen ja ranskalaisen *[[tragédie en musique]]* oopperan tyylin. 

## Lähteet

* Armide: An Opera by C W Gluck .
* Hayes, Jeremy: Armide: Gluck’s Most French Opera?. *The Musical Times*, Vol. 123, No. 1672 (Jun., 1982). 

## Aiheesta muualla
* Libretto.
Wenzel Hagelstam

**Magnus Fabian Wenzel Hagelstam** (s. 1. tammikuuta 1941 Helsinki) on suomenruotsalainen antiikkialan asiantuntija, joka juonsi aiemmin televisiossa *[[Antiikkia, antiikkia]]* -ohjelmaa.

Hagelstam perusti oman antiikkiliikkeen vuonna 1973. Myös monet Hagelstamin perheenjäsenet ovat alalla – Hagelstamin antikvariaatti on Wenzel Hagelstamin veljen Cecil Hagelstamin yritys. Hagelstam on julkaissut antiikkikirjoja, joiden kuvitukseen on osallistunut hänen tyttärensä, valokuvaaja Katja Hagelstam. Wenzel Hagelstam on toiminut hallituksen puheenjohtajana Suomen vanhimmassa huutokauppakamarissa. Hagelstamin huutokauppakamari sijaitsee Tehtaankadulla Mestaritalossa.

Vuodesta 2019 lähtien hän on pitänyt taulukauppaa Helsingin Ullanlinnassa.

## Yksityiselämä
Hagelstam on helsinkiläisestä viisilapsisesta porvarisperheestä, joka asui Bulevardilla. Hän oli jatkosodan aikana sotalapsena Ruotsin Huddingessa lastenkodissa, jossa hän oppi myös suomen kielen. Hän äidinisän veljensä, lapseton Goddert Wrede adoptoi Hagelstamin 14-vuotiaana, mutta Hagelstam kuitenkin jatkoi asumistaan kotonaan. Hagelstamilla on ensimmäisen vaimonsa Katyn kanssa kolme lasta ja lisäksi yksi avioliiton ulkopuolinen, vaimonsa luvalla naisparille siittämänsä lapsi. Nykyisin Hagelstam on naimisissa Lena Hagelstamin kanssa.
__NOTOC__
## Julkaisuja
* 
* 
* 
* 
* 

## Lähteet

## Kirjallisuutta
* 

## Aiheesta muualla
*
Drew Mikuska

**Drew Mikuska** (s. 12. toukokuuta 1994 Chicago, Illinois) on yhdysvaltalainen näyttelijä. Lapsinäyttelijänä hänellä oli rooli "Cody" elokuvissa *[[Scary Movie 3]]* ja *[[Scary Movie 4]]*. 

Mikuska aloitti nelivuotiaana Chicagossa näyttelemisen. Hän on opiskellut musiikkia.

## Codyn rooli
Scary Movie -sarjan Cody on alun perin orpo, josta huolehtii Cindy Campbell (Anna Faris). Cody joutuu monesti erittäin vakaviin onnettomuuksiin, mutta selviytyy. Esimerkiksi *Scary Movie 3* päättyy Codyn jäämiseen auton alle. *Scary Movie 4* -elokuvassa käy ilmi, että Cindy on lähettänyt Codyn sotilasopistoon. Codyllä on *Scary Movie 3*:ssa kyky nähdä tulevaa.
Hideki Yukawa

**Hideki Yukawa** (, 23. tammikuuta 1907 &ndash; 8. syyskuuta 1981) oli japanilainen teoreettinen fyysikko, joka kehitti mesonien olemassaolon ennustaneen vahvan vuorovaikutuksen selittävän kenttäteorian. Hän oli ensimmäinen Nobelin palkinnon saanut japanilainen.

Yukawa valmistui 1929 Kioton yliopistosta. Valmistumisensa jälkeen hän toimi vuosina 1932–1939 Kioton yliopistossa luennoitsijana ja Osakan yliopistossa myös professorina. Vuonna 1932 hän meni naimisiin ja sai vaimonsa Sumikon kanssa kaksi poikaa nimeltä Harumi ja Takaaki.

Yukawa oli hyvin kiinnostunut alkeishiukkasia käsittelevistä teorioista. Osakan yliopistossa työskennellessään hän julkisti kuuluisan teoriansa mesoneista *On the Interaction of Elementary Particles. I.* vuonna 1935 lehdessä *Proc. Phys.-Math. Soc. Japan*, 17, p.&nbsp;48. Julkaisussa hän ehdotti uudenlaista kenttäteoriaa, joka ennusti mesonien olemassaolon. Yukawa suoritti tohtorin tutkinnon teoreettisesta fysiikasta 1938, minkä jälkeen hänet nimettiin professoriksi Kioton yliopistoon. Vuonna 1947 Cecil F. Powell kumppaneineen julkaisi ensimmäisen tutkimuksen, jossa oli löydetty kokeellisesti mesoni. He olivat löytäneet π-mesonin eli pionin. Monien muiden palkintojen ja kunnianosoitusten ohella Yukawalle myönnettiin mesoneita koskevasta teoriasta Nobelin fysiikanpalkinto 1949.

Asteroidi 6913 Yukawa on nimetty hänen muistokseen.

## Lähteet

## Aiheesta muualla

*Hideki Yukawan elämäkerta. Nobelprize.org.
Alfred Einhorn

**Alfred Einhorn** (1856–1917) oli saksalainen kemisti. 

Einhorn tunnetaan erityisesti siitä, että hän tuotti ensimmäisenä keinotekoisesti prokaiinia vuonna 1905. Sen hän patentoi Novokaiini-nimiseksi. Noihin aikoihin nukutuksissa käytettiin pääosin kokaiinia, jolla oli epämieluisia sivuvaikutuksia, kuten riippuvuus ja myrkyllisyys. Sivuvaikutusten haitallisuuden takia tutkijat alkoivat etsiä uusia nukutusaineita. Novokaiinin havaittiin olevan suhteellisen turvallinen ja tehokas, vaikkakin sen nukutusvaikutukset olivat heikommat kuin kokaiinilla ja jotkut potilaista osoittautuivat sille todella allergisiksi. Mitään muuta nukutusainetta ei tuohon aikaan kehittynyt novokaiinia paremmaksi, joten siitä tuli nopeasti tavallisin nukutusaine. Vaikka lidokaiini on suurimmin osin korvannut novokaiinin, käytetään novokaiinia usein hammaslääketieteessä.
Argininosukkiinihappovirtsaisuus

**Argininosukkiinihappovirtsaisuus** eli **ASA-uria** on peittyvästi periytyvä aineenvaihduntasairaus, josta kärsivän elimistöön kertyy ylimääräistä ammoniakkia. Taudinkuvaan voi kuulua myös hepatomegaliaa, epilepsiaa, kehitysvammaisuutta ja autistisia piirteitä. Tauti johtuu arginiinimeripihkahappolyaasientsyymin puutoksesta.

ASA-uriaa voidaan hoitaa vähäproteiinisella ruokavaliolla ja lääkityksellä. Potilaiden ylimääräinen ammoniakki ei poistu kehosta normaalisti virtsan mukana. 

Argininosukkiinihappovirtsaisuus kuvattiin ensimmäistä kertaa vuonna 1958. Suomessa oli vuoteen 2002 mennessä todettu 17 tapausta. Jotkut vammautuneet voivat käydä tavallista koulua, ja suomalaisista potilaista noin puolilla on myös kehitysvamma, hieman harvemmilla epilepsia.

Suomessa sairaus on tavallisin Pohjanmaalla. Potilaita on kaiken ikäisiä pikkulapsista ikäihmisiin.

## Lähteet
Akrorenaalinen oireyhtymä

**Akrorenaalinen oireyhtymä** on tavallisesti satunnaisen geenimutaation aiheuttama oireyhtymä, joka useimmiten aiheuttaa kuolleena syntymisen tai pian syntymän jälkeen kuolemisen.

Akrorenaalisen oireyhtymän leimallisia piirteitä ovat epämuodostumat munuaisissa ja raajoissa sekä kehitysvammaisuus. Munuaiset tai sormia ja varpaita voi jopa puuttua.

Vuonna 1992 havaittiin peittyvästi periytyvä sairausmuoto. Tätä oli vuoteen 2004 mennessä todettu parikymmentä kertaa.

Arviolta yksi lapsi 20&nbsp;000:sta syntyy akrorenaalisen oireyhtymän kanssa. 

## Lähteet
Kana (rockmuusikko)

**Kana** (, 26. tammikuuta 1982 Tokio, Japani) on japanilainen laulaja, joka tunnetaan myös nimellä MOON -kana-. Hän aloitti uransa mallina Gothic & Lolita Bible -nimisessä lehdessä, jossa hän toimii vieläkin. Vuonna 1996 hän aloitti laulamisen yhtyeessä Starblues, mutta jättäytyi pian pois. Kana on esiintynyt jo vuodesta 1998, mutta hänen aktiivisempi uransa alkoi vasta vuonna 2000 hänen julkaistuaan ensimmäisen singlensä ja suurimman hittinsä *Hebi-ichigo*.  

## Diskografia
### Albumit
* *[[Dōbutsu-teki ningen]]* (2001)
* *[[Kikan-teki ningen]]* (2002)
* *[[Ningen-teki ningen]]* (2003)
* *[[Spade]]* (2005)
* *[[Tsuki no usagi]]* (2007)
* *[[Moon Dragon]]* (2010)

### Singlet
* *Hebi-ichigo* (2000)
* *Chimame* (2001)
* *Kūchū buranko* (2001)
* *Niku* (2001)
* *Anzen Pin* (2002)

### VHS
* *Kokoro no mori* (2002)

Kana on nähty Suomessa kaksi kertaa: 1. maaliskuuta 2007 Kanan Euroopan-kiertueella ja 9. joulukuuta 2007 Helsingin Tsukiconissa, Gloriassa. 

## Aiheesta muualla
* Viralliset Internet-sivut
Orihime Inoue

on kuvitteellinen henkilö manga- ja animesarjassa *[[Bleach (manga)|Bleach]]*. Hän on rakastunut sarjan päähenkilöön, luokkatoveriinsa Ichigo Kurosakiin. 

Vuonna 2006 tunnetuksi internet-ilmiöksi muodostuneessa animaatiovideossa Orihime Inoue on yhdistetty suomalaiseen kansanmusiikkiyhtye Loituman esittämään Ievan polkka -kansanlauluun. Videossa toistuvat viisi kuvaa, joissa Orihime Inoue pyörittää talvisipulia ja näyttää laulavan laulun kertosäettä. Englannin kielellä video tunnetaan nimellä ”Loituma Girl”.

## Tausta
Orihimen isoveljen sanojen mukaan "hänen äitinsä oli lutka" ja isä käyttäytyi väkivaltaisesti lapsiaan kohtaan, kunnes veli tuli täysi-ikäiseksi ja muutti pois ottaen Orihimen mukaansa. Sisarukset elivät yhdessä, kunnes veli kuoli Orihimen ollessa noin 10-vuotias. Orihime asui yksin, kunnes tapasi Tatsuki Arisawan, joka suostutteli hänet aloittamaan lukio-opinnot. Ajan myötä Orihime pääsi veljensä kuolemasta yli.

## Muuta

Orihimen veljen haamusta tulee hollow, joka hyökkää Orihimen kimppuun raivoissaan siitä, että tämä lopetti hänen suremisensa. Ichigo ja Rukia Kuchiki onnistuvat kuitenkin suojelemaan Orihimeä. Ichigon ollessa alakynnessä Orihime alkaa rauhoitella veljeään ja kertoo hänelle, ettei ollut lopettanut suremista, vaan suri yhä sisäisesti. Sen seurauksena veljen hollow-naamio murtui ja hän lävisti itsensä Ichigon zanpakutō-miekalla lähettäen näin itsensä Soul Societyyn. Orihime on rakastanut Kurosaki Ichigoa koko ikänsä, mutta koska Ichigo ei edes huomaa Orihimeä, hän purkaa tunteitansa Matsumotolle.

Orihimen veljen päästyä eteenpäin Orihimen hiusneulat, jotka hän oli saanut lapsena veljeltään, aktivoituivat. Silloin Orihime sai käyttöönsä kuusi "sielunsa tuotosta": kaksi parantavaa *Hinagikua*, kolme kilven luovaa *Shun'ō*ta ja hyökkäävän *Tsubaki*n. Orihime käyttää voimiaan ensimmäistä kertaa, kun hollowien ja ihmisten maailman väliin repeytyy portti. Kun Ichigo päättää lähteä pelastamaan Rukiaa Soul Societystä, missä hänet aiotaan teloittaa sääntöjen rikkomisesta, Yoruichi Shihōin alkaa kouluttaa Orihimea ja Yasutora Sadoa. Soul Societyssä Orihime kohtaa taistelussa vain yhden shinigamin, joka hyökkää hänen ja Uryū Ishidan kimppuun heidän etsiessä Rukiaa. Mangassa Aizenin joukot saavat Inouen omalle puolelleen. Ulquiorra eli joukkojen 4. espada saa tehtäväkseen pitää Orihimesta huolta. Ichigo, Uryu, Sado ja joukko shinigameja lähtevät hakemaan Orihimea takaisin. 

## Lähteet
Bernard Marfan

**Antoine Bernard-Jean Marfan** (23. kesäkuuta 1858 – 1942) oli ranskalainen lastenlääkäri, jonka mukaan Marfanin oireyhtymä on nimetty.

Marfan aloitti lääketieteen opintonsa Toulousessa. Hän siirtyi pian Pariisiin ja valmistui lääkäriksi 1887. 

Marfanista tuli pediatrian apulaisprofessori Pariisissa vuonna 1892. Hän erikoistui hoitamaan mm. kurkkumätään sairastuneita lapsia. Marfan nousi vastasyntyneiden hygienian professoriksi Pariisin yliopistossa ja toimi lääkärinä, kunnes vetäytyi eläkkeelle 1928. 

Marfan tunnetaan nimikkosyndroomansa lisäksi keuhkotuberkuloosia käsitelleestä tutkimustyöstään. Marfanin oireyhtymän hän havaitsi ensimmäistä kertaa vuonna 1896 5-vuotiaalla tytöllä nimeltään Gabrielle. Ensimmäinen piirre, jonka Marfan hänessä havaitsi, olivat suhteettoman pitkät raajat. 

Marfanille myönnettiin vuonna 1934 Britanniassa Kuninkaallisen lääketieteellisen yhteisön jäsenyys. Marfan harrasti myös musiikkia, kirjallisuutta ja muita taiteita. Hän kuoli 84-vuotiaana.
Yasutora Sado

on fiktiivinen henkilö anime- ja mangasarjassa Bleach. Sado on päähenkilö Ichigo Kurosakin luokkatoveri ja hyvä ystävä. Heidän tavatessaan Ichigo luki nimilapusta hänen nimensä väärin *Chad*na, sillä japaniksi kirjoitettuna se voidaan lukea kummallakin tavoin. Tällä lempinimellä häntä sitten usein kutsutaankin. 

## Tausta
Chad kasvoi isoisänsä kanssa. Isoisä opetti hänelle, että taistella ei saa, paitsi jos suojelee ystävää. Chad lähti isoisän kuoltua kuitenkin opiskelemaan lukioon, missä hän tutustui Ichigoon ja muihin.

## Muuta

Sadon suojellessa haamupoikaa (joka oli ottanut papukaijan haltuunsa) ja Ichigon siskoa Karin Kurosakia hollow'lta muuttui hänen kätensä mustaksi, ja hän kykeni nostamaan paloauton ylös yhdellä kädellä. Kun Rukia Kuchiki, viedään Soul Societyyn teloitettavaksi sääntöjen rikkomisesta, alkaa Yoruichi Shihōin kouluttaa Sadoa ja Ichigon ja Sadon luokkatoveri Orihime Inouea pelastusretkeä varten. Ichigo, Orihime, Sado, Yoruichi ja Uryū Ishida lähtevät pelastamaan Rukiaa. Soul Societyssä Sado kohtaa monia heikkoja shinigameja ja Shunsui Kyōrakun, kahdeksannen divisioonan kapteenin. Myöhemmin mangassa Sado pyytää päästä Uraharan oppilaaksi, koska ei pärjännyt alkuunkaan arrancareille. Päästyään Hueco Mundoon ja taistellessaan Gantenbein Mosquedaa vastaan, hänen kätensä muuttaa kokonaan muotoa. Tämän
suuren kouran nimi on "Brazo Derecho Del Gigante", joka on espanjaa ja tarkoittaa "jättiläisen oikeaa kättä". Se on tarkoitettu etupäässä puolustukseen, sillä kädestä tulee hyvin leveä, kuin kilpi. Kädessä piirtyvät juovat ja viivat muuttuvat yksityiskohtaisemmiksi ja mutkikkaammiksi, ja sen keskelle piirtyy hollowin hampaita muistuttava kuvio. Sado kertookin, että hänen voimansa eivät muistuta shinigamien tai Quincien voimia, vaan enemmänkin hollowien voimia. Miltei heti perään Sadon vasen käsi saa oman voimansa. Tätä kättä kutsutaan puolestaan nimellä "Brazo Izquiedo Del Diablo", joka tarkoittaa "paholaisen vasenta kättä". Tämä käsi on hyökkäystä varten, se on valkoinen ja sitä pitkin kulkevat purppuran väriset juovat. Vasemman käden vahvin hyökkäys on nimeltään "La Muerte" joka tarkoittaa espanjaksi kuolemaa. La Muerten osuessa kohteeseen kädestä räjähtää sarveikkaan pääkallon muotoinen kuvio. Tämän voiman ansiosta, Sado on paljon voimakkaampi, kuin mitä Privaron Espadat (entiset espadat).
Kissansilmäoireyhtymä

**Kissansilmäoireyhtymä** on 22. kromosomin vaurio, joka vioittaa silmiä, korvia, vatsaa, sukupuolielimiä, sydäntä, munuaisia ja luustoa. Oireistokokonaisuus kuvattiin ensimmäistä kertaa vuonna 1789. 

Kissansilmäoireyhtymä vaihtelee laajasti oireiltaan ja vakavuusasteeltaan. Pahimmillaan potilas kuolee heti synnyttyään. Joskus oireistosta kärsivät ovat eriasteisesti kehitysvammaisia. Silmäoireet voivat olla niin vakavia, että potilaalle kehittyy harmaakaihi ja erilaisia vaurioita silmähermossa ja värikalvoilla. Värikalvot voivat jopa puuttua (aniridia). 

Kissansilmäoireyhtymän syynä on yleensä satunnainen mutaatio. Arviot esiintyvyydestä vaihtelevat runsaasti 1/15&nbsp;000 ja 1/150&nbsp;000 välillä. 

## Aiheesta muualla
* Terveyskirjasto: Kissansilmäoireyhtymä
Lourdes Becerra

**Lourdes Becerra Portero** (s. 4. kesäkuuta 1973) on entinen espanjalainen uimari, joka edusti kotimaataan kolmissa kesäolympialaisissa, alkaen vuodesta 1992. Hänen paras sijoituksensa oli seitsemäs sija 400 metrin sekauinnissa Kesäolympialaisissa 1996. Lisäksi hän voitti uransa aikana yhden MM-pronssin, ja yhden EM-kullan ja yhden EM-pronssin, kaikki lyhyellä radalla.

## Lähteet
*Espanjan olympiakomitea Luettu 10.2.2007 
*Sabadell.cat Luettu 10.2.2007
Freakout Remixes

**Freakout Remixes** on vuonna 2000 julkaistu remixalbumi, joka on kunnianosoitus Kingston Wallille. Albumin kannessa on yhdistelty Kingston Wallin toisen albumin kannen ja Tout Paris -yhtyeen Pay with Love -albumin kansikuvia.

## Kappaleet
#
#
#
#
#
#
#

## Levyn tiedot

*Tuottaja: Pedro Cucaracha
*Apulaistuottaja: Risto Eskolin
*Julkistu Kari Hynninen / Zen Garden ohjauksessa
*Masterointi: Juha Kaipiainen
*Kansi: Petteri Vilkki
*Kansikuva: Uncle Bob
*Kannen tyttö: Katja Törmälä
*Yhtyekuva: Jouko Lehtola
*Kiitokset: Petri Walli, Jukka Jylli & Sami Kuoppamäki

*Kiitokset: Risto Eskolin, Possibly Apple, Texas Faggott, Praktika, Accu, Squaremeat, Mutka and M1D1L11TTO.
Aarskogin oireyhtymä

**Aarskogin oireyhtymä** eli **fasiogenitaalinen dysplasia** on X-kromosomin geenivirheen aiheuttama periytyvä oireyhtymä.

Aarskogin oireyhtymän piirteitä ovat muun muassa lyhytkasvuisuus, toisistaan etäällä olevat silmät, poikkeava nenä ja laskeutumattomat kivekset. 

Oireisto on nimetty norjalaisen genetisti ja pediatri Dagfinn Aarskogin mukaan, joka kuvasi sen ensimmäisenä vuonna 1970. Vuonna 2004 tunnettuja Aarskog-tapauksia oli maailmalla toistasataa. Vammautuneet edustavat kumpaakin sukupuolta, ja miehillä oireet ovat yleensä vakavampia kuin naisilla.  

Oireyhtymästä käytetään myös nimeä Aarskog–Scottin oireyhtymä. Nimen jälkimmäinen osa tulee yhdysvaltalaiselta Charles I. Scottilta. 

## Lähteet
* Kehitysvammahuollon tietopankki: Aarskogin oireyhtymä
Ondrusovan luostari

**Ondrusovan luostari** (myös Ontrusovan luostari) oli pieni ortodoksinen luostari, joka sijaitsi Kirkkoniemessä Alavoisenjoen suun läheisyydessä Laatokan rannalla Aunuksen Karjalassa nykyisen Karjalan tasavallan alueella. 

Ondrusovan luostarin perusti Adrian Ondrusovalainen 1500-luvun alussa. Seudun karjalaiset käänsivät nimen Adrian muotoon Ontros, josta nimi Ontrusovan muotoutui. Adrian oli syntyjään ylhäissukuinen aatelismies Aunuksen Karjalasta, jonka maatila sijaitsi lähellä Aleksanteri Syväriläisen luostaria. Adrian siirtyi Valamon luostariin, jossa hänet vihittiin munkiksi. Tämän jälkeen hän siirtyi Alavoisenjoen suulle, jonne perusti ensin erakkomajansa ja rakensi sinne kirkon pyhän Nikolaos Ihmeidentekijän muistolle. Tästä sai Ondrusovan luostari alkunsa. Luostarin lähistöllä asunut rosvopäällikkö ei aluksi halunnut luostaria mailleen, mutta myöntyi sitten. Rosvopäällikkö itse siirtyi luostariin, ihmeellisen pelastumisensa vuoksi ja hänet vihittiin munkiksi nimellä Kiprian Storoževilainen.

Ondrusovan luostari vaurastui nopeasti luostarin saamien lahjoitusten myötä, joita muun muassa saatiin tsaari Iivana Julmalta. Luostarin perustaja Adrian Ondrusovalainen kuoli paluumatkallaan Moskovasta rosvojoukon murhaamana vuonna 1549. Luostarin veljestö kuljetti sittemmin hänen jäännöksensä luostariin, jossa ne haudattiin luostarin kirkon muuriin.

Ondrusovan luostari suljettiin 1700-luvulla, koska luostarin veljestö kannatti vanhauskoisuutta, jota Venäjän ortodoksinen kirkko vainosi. Luostarien ystävänä tunnettu Tsaari Aleksanteri I vapautti luostarin toimintakiellosta 1800-luvun alussa ja asetti muutamia pappismunkkeja sen johtoon. Aleksanteri I itse vieraili luostarissa Suomeen suuntautuneella matkallaan vuonna 1819. 

Luostari oli uudelleen avaamisensa jälkeen köyhä erakkola. Suurin osa luostarin rakennuksista oli puisia, ja sen munkit olivat köyhiä kerjäläismunkkeja, jotka elivät köyhän rahvaan keskuudessa. Luostarin munkit olivat seudun väestön suosiossa, sillä he puhuivat karjalaa, eivätkä venäjää tai kirkkoslaavia, kuten esimerkiksi Valamon munkit. Myös Suomen karjalaiset pitivät luostari arvossa ja tekivät sinne pyhiinvaellusmatkojaan. Ondrusovan kuten monien muidenkin luostarien toiminta Venäjällä päättyi bolševikkien noustua valtaan vuoden 1917 lokakuun vallankumoksessa. 

## Lähteet
Nevajärvi

**Nevajärvi** voi tarkoittaa seuraavia:

* Nevajärvi, Laatokan vanha suomenkielinen nimi
* Nevajärvi, järvi Juvalla
* Nevajärvi, järvi Virroilla lähellä Korpiskylää
* Nevajärvi, järvi Virroilla lähellä Saariskylää.
Suomi-Kreikka yhdistysten liitto

**Suomi-Kreikka yhdistysten liitto** () on vuonna 1980 perustettu ystävyysseura. Vuonna 2022 liittoon kuuluu 13 jäsenyhdistystä. Niillä on yhteensä noin 2&nbsp;000 jäsentä. Liitto tuo erilaisia kulttuuritapahtumia Kreikasta, tiedottaa mahdollisimman kattavasti Kreikkaa koskevista tapahtumista perinteisen tiedotus- ja julkaisutoiminnan lisäksi sekä verkkosivuillaan että sosiaalista mediaa hyödyntäen, järjestää seminaareja ja kursseja nykyajan ja antiikin teemoista, edistää kreikan kielen ja antiikin kulttuurin opetusta sekä avustaa yhteydenpidossa Suomen ja Kreikan viranomaisiin. Liitto ylläpitää Arvo Allosen nimeä kantavaa stipendirahastoa, josta se jakaa sääntöjensä mukaisesti stipendejä tukemaan Kreikan kulttuuriin ja kieleen kohdistuvaa tutkimusta ja opiskelua.

Liiton kotipaikka on Helsinki.

## Helsingin Suomi-Kreikka yhdistys

Helsingin Suomi-Kreikka yhdistys perustettiin vuonna 1957 ja sillä on noin 800 jäsentä. Yhdistyksen tarkoituksena on lisätä Kreikan maan ja kansan tuntemusta sekä levittää tietoa Kreikan tämän päivän ja antiikin kulttuurista, historiasta, yhteiskunnasta ja taloudesta. Yhdistys ylläpitää kurssitoimintaa. Kreikan kieltä opetetaan eri tasoisilla kielikursseilla ja kreikkalaisten kansantanssien kursseja järjestetään muutamia kertoja vuodessa. Jäsenistölle on tarjolla myös tilaisuuksia, joiden aiheina ovat mm. musiikki, tanssi, matkailu, kirjallisuus ja yhteiskunnalliset asiat. Tapahtumista tiedotetaan yhdistyksen Internet-sivulla sekä jäsenlehdessä, joka ilmestyy neljä kertaa vuodessa. Toiminta keskittyy yhdistyksen toimitiloihin.

## Rahoitus

Opetus- ja kulttuuriministeriö myöntää valtakunnallisten ystävyysseurojen toimintaan yleisavustuksia eli vuotuiseen toimintaan tarkoitettuja toiminta-avustuksia. Ehtona on, että toiminta on vakiintunutta sekä yhteiskunnallisesti ja kulttuuripoliittisesti vaikuttavaa. Eduskunta päättää vuosittain, minkä enimmäissumman ministeriö käyttää avustuksiin. Vuosina 2012–2020 ministeriö on myöntänyt Suomi-Kreikka yhdistysten liitolle yleisavustuksia valtakunnalliseen ystävyysseuratoimintaan seuraavasti:

## Lähteet

## Aiheesta muualla
* Helsingin Suomi-Kreikka yhdistys
* Kotisivut
* Wiki
Marfanin oireyhtymä

**Marfanin oireyhtymä** eli **Marfanin syndrooma** on perinnöllinen sidekudossairaus, joka johtaa muutoksiin luustossa, silmissä, sydämessä, ihossa ja verisuonistossa. Sairaus on hoitamattomana hengenvaarallinen ja lisää varhaisen äkkikuoleman riskiä.

## Oireet
Oireiden voimakkuus vaihtelee henkilöstä toiseen. Tyypillinen piirre ovat poikkeuksellisen pitkät raajat. Myös sormet ja varpaat ovat normaalia pidempiä ja kapeampia. Nivelkivut ja nivelten yliliikkuvuus on tyypillistä. Selän ja rintakehän muoto voi olla poikkeava, mikä saattaa ilmetä esimerkiksi kuopparintana tai skolioosina. Marfanin oireyhtymästä kärsivät ovat lähes kaikki likinäköisiä. Glaukooman riski on selvästi kasvanut, ja joillekin voi kehittyä vakaviakin näkövammoja silmän rakennemuutoksien seurauksena.

Vaarallisimpia ovat vauriot sydämessä ja aortassa. Voi ilmetä aneurysma, aorttaläpän vuotoa ja seinämän sisäkerroksen repeäminen. Viimeksi mainittu on henkeä uhkaava tila, jonka oireena on raju rintakipu. Se saattaa säteillä eri puolille elimistöä, ja leikkaus suoritetaan yleensä välittömästi. Verisuonimuutokset kehittyvät asteittain ja niiden kehittymistä voidaan seurata säännöllisillä sydämen ultraäänitutkimuksilla.

## Patofysiologia
Marfanin oireyhtymän aiheuttaa mutaatio sidekudoksen fibrilliiniä koodaavassa FBN1-geenissä. Seurauksena sidekudos on normaalia heikompaa. Geenivirhe periytyy vallitsevasti. Täten jo yksi virheellinen geeni kyseisessä geeniparissa voi johtaa sairastumiseen. Geenivirhettä kantavan kullakin jälkeläisellä on 50 prosentin todennäköisyys sairastua. Noin neljäsosa Marfanin syndroomaa sairastavista ei ole saanut geenivirhettä kummaltakaan vanhemmistaan, vaan se on syntynyt uutena muunnoksena sukusoluissa.

FBN1-geenivirhe on noin 80-90 prosentilla Marfanin oireyhtymää potevista. Pienellä osalla potilaista, joilla ei ole FBN1-geenivirhettä, on muiden geenien kuten TGFBR2-geenin virheitä.

## Diagnosointi
Marfanin oireyhtymä voidaan todeta oireiden perusteella. Tiedot suvussa esiintyvästä sairaudesta ja geenitesti voivat auttaa varmistamaan diagnoosin.

## Epidemiologia
Marfanin oireyhtymää sairastaa noin yksi ihminen 5000:sta. Suomessa siitä kärsii arviolta 500–1&nbsp;000 ihmistä.

## Historia
Oireisto on nimetty ranskalaisen Bernard Marfanin mukaan. Tunnettuja Marfan-potilaita ovat olleet säveltäjä John Tavener, lentopalloilija Flo Hyman, Of Mice & Men -yhtyeen laulaja Austin Carlile ja musikaalien tekijä Jonathan Larson, joista Hyman ja Larson molemmat kuolivat sairauden komplikaatioihin; Hyman 31-, Larson 35-vuotiaana. Monella historiallisella henkilöllä joka on elänyt ennen oireyhtymän löytämistä on myös spekuloitu olleen Marfanin oireyhtymä ulkonäön, sairauskertomusten sekä eliniän perusteella. Näihin henkilöihin lukeutuu muun muassa viuluvirtuoosi Niccolò Paganini.

## Lähteet

## Aiheesta muualla
* Suomen Marfan-yhdistys
* Duodecim: Marfanin oireyhtymä
* Terveyskirjasto: Marfanin oireyhtymä
Loimaan evankelinen kansanopisto

**Loimaan evankelinen kansanopisto** on Loimaan Hirvikoskella sijaitseva vuonna 1938 perustettu vapaan sivistystyön piiriin kuuluva kansanopisto. 

Oppilaitoksen toiminta jakautuu kolmeen sektoriin:
# pitkät opintolinjat
# kurssitoiminta ja
# palvelutoiminta. 

Pitkillä opintolinjoilla kansanopistossa annetaan laaja-alaisesti valmentavaa opetusta, jonka tarkoituksena on luoda opiskelijalle hyvät edellytykset päästä opiskelemaan haluamaansa tutkintoa. Opinnot perustuvat pääsääntöisesti kunkin alan tutkintoon johtavien koulutusten perusopintoihin. Kansanopistossa toimii biologian ja kestävän kehityksen linja, fysioterapian linja, ilmaisutaidon ja viestinnän linja, hoitoalan linja, kasvatustieteen ja psykologian linja, oikeustieteen linja sekä kymppiluokka ja peruskoululinja. 

Kursseilla kansanopisto tarjoaa yleissivistävää opetusta harrastajille, työelämässä toimiville ammatillisesti kehittäviä eri alojen kursseja sekä nuorille intensiivivalmennusta jatko-opintoihin. Kurssitoiminnan pääpaino on taiteissa, kielissä sekä hengellisessä toiminnassa. 

Palvelutoiminnassa opisto tarjoaa erilaisille ryhmille majoitusta, ruokailua sekä tiloja opetus- ja kokouskäyttöön.

Vuonna 2011 kansanopisto perusti lastenkodin turvatakseen rahoitustaan, kun oppilasmäärät olivat vähenemässä. Sinne sijoitetut nuoret voivat täydentää opintojaan kansanopiston peruskoululinjalla.

## Lähteet

## Aiheesta muualla

* Loimaan evankelisen kansanopiston kotisivut
Montserrat Figueras

**Montserrat Figueras i Garcia** (15. maaliskuuta 1942 – 23. marraskuuta 2011) oli katalonialainen sopraano.

Figueras syntyi Barcelonassa ja opiskeli siellä näyttelemistä ja laulamista. Hän lähti vuonna 1968 Baseliin. 

Figueras avioitui 1968 Jordi Savallin kanssa. Pari oli mukana perustamassa vanhan taidemusiikin yhtyettä Hespèrion XX. Vuonna 1987 Savall perusti La Capella Reial -laulu- ja soittoyhtyeen, jonka jäsen Figueraskin oli.

## Lähteet
* http://www.goldbergweb.com/en/interpreters/vocals/7813.php 

### Viitteet
Erik Weihenmayer

**Erik Weihenmayer** (s. 23. syyskuuta 1968) on yhdysvaltalainen vuorikiipeilijä. Hän tuli 25. toukokuuta 2001 tunnetuksi ensimmäisenä Mount Everestin valloittaneena sokeana henkilönä. Seitsemän huippua hän saavutti syyskuussa 2002.

Weihenmayer sairasti syntymästään asti retinoskiisia, joka aiheutti hänen sokeutumisensa 13-vuotiaana. Hän valmistui vuonna 1991 Boston Collegesta ja lähti samana vuonna vaeltamaan Pamirvuorille Tadžikistaniin. Vuonna 1995 Weihenmayer saavutti Yhdysvaltain sokeain järjestön sponsoroimana Mount McKinleyn huipun.  

Vuonna 2004 Weihenmayer johti retkikuntaa Tiibetille. Siihen osallistui kuusi tiibetiläistä sokeain koulun opiskelijaa, ja heitä saattavat kokeneet vuorikiipeilijät. Kolmeviikkoisesta matkasta tehtiin dokumenttielokuva. 

## Lähteet

## Aiheesta muualla
* https://erikweihenmayer.com